‘පියවි’ අධ්‍යක්‍ෂණය චාමර ජනරාජ් පීරිස් විසිනි.2010 වසරේ විකාශය වූ ‘අයාල් ’ ටෙලි නාට්‍යය අධ්‍යක්‍ෂණය කරමින් ටෙලි නාට්‍ය නිර්මාණයට පිවිසි හෙතම තම ප්‍රථම අධ්‍යක්‍ෂණය සඳහාම එම වසරේ පැවැති සුමති සම්මාන උළෙලේ දී ප්‍රශස්ත විශේෂ අගැයීම් සම්මානයක් හිමිකර ගැනීමට සමත් විය.තවද එම වසරේ දී පැවැති රයිගම් සම්මාන උළෙලේ දී හොඳම අධ්‍යක්‍ෂණය, හොඳම ටෙලි පිටපත සහ හොඳම ටෙලි නාට්‍යය සඳහා වන සම්මාන ත්‍රිත්වයට ඔහුගේ නම නිර්දේශ විය.